KISKŐRÖS VÁROS ALPOLGÁRMESTERE

ELŐTERJESZTÉS

(a Képviselő-testület 2009. június 17-i ülésére)

TÁRGY: 
A 135/2008. SZÁMÚ KÉPV. TEST. HATÁROZAT MÓDOSÍTÁSA


(A TÁMOP-2.2.3.-07/2-2F-2008-0010 SZÁMÚ „TISZK LÉTREHOZÁSA BÁCS-KISKUN MEGYÉBEN” CÍMŰ PÁLYÁZAT INDÍTÁSÁHOZ SZÜKSÉGES ÖSSZEG BIZTOSÍTÁSA)

A Képviselő–testület a 135/2008. sz. Képviselő-testületi határozatával egyetértett a TÁMOP-2.2.3.-07/2-2F-2008-0010 számú „TISZK létrehozása Bács-Kiskun megyében” című pályázat indításához szükséges összeg biztosításával. 
A Bács-Szakma Szakképzés-Fejlesztési és Szervezési Non-Profit Kiemelkedően Közhasznú Zrt. jelezte kiskőrösi tagja felé, hogy a fent említett pályázathoz átutalt 5 millió forintot általános működési célhoz, valamint más pályázat, projekt finanszírozásához is szeretné felhasználni. 
A fentiek alapján javaslom, hogy a Képviselő-testület a 135/2008. számú Képv. test. határozatát határozat-tervezetben foglaltak szerint módosítsa.

Kiskőrös, 2009. június 5.

Lasztovicza László sk.

alpolgármester

HATÁROZAT-TERVEZET

A Képviselő-testület a TÁMOP-2.2.3.-07/2-2F-2008-0010 számú „TISZK létrehozása Bács-Kiskun megyében” című pályázat indításához szükséges összeg biztosítása tárgyú 135/2008. sz. Képviselő-testületi határozata 1. pontját úgy módosítja, hogy egyetért azzal, hogy a Kiskőrösi Többcélú Kistérségi Társulásnak támogatásértékű működési kiadásként átutalt 5 millió forintot a Bács-Szakma Szakképzés-Fejlesztési és Szervezési Non-Profit Kiemelten Közhasznú Zrt. általános működési célra, valamint más pályázat, projekt finanszírozásához is felhasználhassa, egyúttal a támogatást működési célú kölcsönné alakítja. 
A módosítás a 135/2008. sz. határozat egyéb rendelkezéseit nem érinti.

